stanford-oval/wikipedia huggingface dataset:
Kimi Antonelli
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2024 | Mercedes | BHR   | SAU   | AUS   | JPN   | CHN   | MIA   | EMI   | MON   | CAN   | ESP   | AUT   | GBR   | HUN   | BEL   | NED   | ITA TD | AZE   | SIN   | USA   | MXC TD | SÃP   | LVG   | QAT   | ABU   | – | – |
| 2025 | Mercedes | AUS   | CHN   | JPN   | BHR   | SAU   | MIA   | EMI   | MON   | ESP   | CAN   | AUT   | GBR   | BEL   | HUN   | NED   | ITA   | AZE   | SIN   | USA   | MXC   | SÃP   | LVG   | QAT   | ABU   | - | - |
Formula 2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2024 | Prema Racing | BHRSPR 14 | BHRFEA 10 | JEDSPR 6 | JEDFEA 6 | MELSPR Ret | MELFEA 4 | IMOSPR 10 | IMOFEA 4 | MONSPR 4 | MONFEA 7 | CATSPR 15 | CATFEA 12 | RBRSPR 15 | RBRFEA 13 | SILSPR 1 | SILFEA Kesk. | HUNSPR 14 | HUNFEA 1 | SPASPR  | SPAFEA  | MNZSPR  | MNZFEA  | BAKSPR  | BAKFEA  | LSLSPR  | LSLFEA  | YMCSPR  | YMCFEA  | 85* | 6. |
Fearless (Taylor’s Version)

| Fearless (Taylor’s Version) Taylor Swift |
| --- | --- | --- |

Studioalbumin tiedot
 Äänitetty : 2020–2021
 Studio : Blackbird ja Prime   (Nashville)   Electric Lady ja Rough Customer (New York)   Long Pond   (Hudson Valley)   Conway   (Los Angeles)   Kitty Committee   (Lontoo)
 Julkaistu: 9. huhtikuuta 2021
 Formaatti: CD, vinyyli, kasetti, lataus, suoratoisto
 Tuottaja(t): Taylor Swift   Christopher Rowe   Jack Antonoff   Aaron Dessner
 Tyylilaji: country, pop, countrypop
 Kesto: 106.20
 Levy-yhtiö: Republic Records, Universal
Listasijoitukset
  1.    1.    22.
Taylor Swiftin muut julkaisut
| Evermore 2020 | Fearless (Taylor’s Version) 2021 | Red (Taylor’s Version) 2021 |
Singlet albumilta Fearless (Taylor’s Version)
 ”Love Story (Taylor’s Version)” Julkaistu: 12. helmikuuta 2021
Fearless (Taylor’s Version) on yhdysvaltalaisen laulaja-lauluntekijä Taylor Swiftin 9. huhtikuuta 2021 julkaistu albumi. Se on uudelleen levytetty versio hänen vuonna 2008 ilmestyneestä albumistaan Fearless. Swift on levyttänyt uudelleen vanhaa tuotantoaan levy-yhtiökiistojen takia.
Albumi sisältää uudet versiot kaikista alkuperäisen Fearless-albumin kappaleista sekä erikseen julkaistusta singlestä ”Today Was a Fairytale”. Lisäksi sillä on kuusi aiemmin julkaisematonta kappaletta. Albumilta julkaistiin singlenä uusi versio kappaleesta ”Love Story”, nimeltään ”Love Story (Taylor’s Version”.
Fearless (Taylor’s Version) sai positiivisia arvioita musiikkikriitikoilta. Albumi nousi listaykköseksi muun muassa Yhdysvalloissa, ja Britanniassa. Suomessa se oli sijalla 22.
Taustaa > Alkuperäinen albumi

Fearless (Taylor’s Version) on uudelleen levytetty versio Swiftin albumista Fearless. Fearless on Swiftin toinen albumi, ja se julkaistiin 11. marraskuuta 2008. Albumi on tyyliltään country pop -musiikkia. Albumi oli menestys, ja sitä on myyty Yhdysvalloissa timanttilevyn eli 10 miljoonan kappaleen verran. Viisi albumin kappaletta (”Love Story”, ”You Belong with Me”, ”Fearless”, ”Change” ja ”Jump Then Fall”) nousi Billboard Hot 100 -singlelistan kymmenen kärkeen.
Taustaa > Uudelleen levytetyt albumit

Swift levyttää kuusi ensimmäistä albumiaan uudelleen levytysten oikeuksiin liittyvän kiistan takia. Swift kertoi vuonna 2019 olevansa aiemman levy-yhtiönsä Big Machinen kanssa riidoissa kuuden ensimmäisen albuminsa oikeuksista. Big Machine oli myynyt Swiftin levytysten oikeudet hänen tietämättään manageri Scooter Braunille, jonka kanssa Swift oli huonoissa väleissä. Swiftin ja Braunin huonot välit johtuivat osin siitä, että Braunin asiakas Kanye West oli julkaissut vuonna 2016 kappaleen ”Famous”, jossa hän puhuu Swiftistä herjaavasti ja Braun oli tukenut Westiä. Swift on myös syyttänyt Braunia kiusaamisesta.
Swift yritti turhaan ostaa oikeuksia itselleen ensin Big Machinelta ja sitten Braunilta. Braun kieltäytyi neuvottelemasta myynnistä, ellei Swift allekirjoittaisi sopimusta, joka kieltäisi häntä puhumasta Braunista mitään negatiivista. Fearless (Taylor’s Version) on Swiftin ensimmäinen uusintalevytys.
Tuotanto

Swift alkoi levyttää albumia marraskuussa 2020. Albumin päätuottajina toimivat Swift sekä Christopher Rowe, joka oli toiminut alkuperäisellä albumilla miksaajana. Kappaleiden sovitukset ovat samantyylisiä kuin alkuperäiset levytykset, mutta eivät täysin identtisiä.
Alkuperäisten Fearless-albumin kappaleiden lisäksi Swift teki uudet versiot kuudesta kappaleesta, jotka olivat jääneet pois alkuperäiseltä albumilta. Aiemmin julkaisemattomilla kappaleilla tuottajina olivat Jack Antonoff ja Aaron Dessner. Hän on kutsunut aiemmin julkaisemattomia kappaleita nimellä ”vault tracks” eli ”kappaleet holvista”. Ne on merkitty kappalelistaan lisänimellä ”from the vault”. Lisäksi mukana on uusi versio vuonna 2010 julkaistusta singlestä ”Today Was a Fairytale”. Laulaja Maren Morris laulaa taustoja kappaleella ”You All Over Me”. Kappale ”That’s When” on duetto Keith Urbanin kanssa. Albumin fyysisillä versioilla on bonusraitana remix kappaleesta ”Love Story”.
Albumin seepianvärinen kansikuva mukailee alkuperäisen Fearless-albumin kansitaidetta. Kuvakulma on kuitenkin matalammalla, ja Swiftin kasvot on suunnattu päinvastaiseen suuntaan, eteenpäin. Kuvassa hänen hiuksensa liehuvat tuulessa.
Singlet

”Love Story (Taylor’s Version)” julkaistiin singlenä 12. helmikuuta 2021. Kappaleen levytyksen tuottivat Swift ja Christopher Rowe. Sillä soittaa useita alkuperäisellä levytyksellä esiintyneitä muusikoita ja Swiftin yhtyeen jäseniä, kuten taustalaulaja Caitlin Evanson ja basisti Amos Heller.
Aiemmin julkaisematon kappale ”You All Over Me” julkaistiin promosinglenä striimauspalveluissa 26. maaliskuuta. Kappaleen tuottivat Swift ja hänen kanssaan Folklore- ja Evermore-albumeilla työskennellyt Aaron Dessner. Albumin toinen promosingle oli 7. huhtikuuta ilmestynyt ”Mr. Perfectly Fine”.
Julkaisu ja vastaanotto

Fearless (Taylor’s Version) julkaistiin 9. huhtikuuta 2021. Se ilmestyi CD-levynä, kolmen vinyylilevyn LP-painoksena, kasettina sekä digitaalisesti.
Albumi sai pääosin positiivisia arvioita kriitikoilta. Eri julkaisujen arvioita keräävällä Metacritic-sivustolla sen keskimääräiset pisteet ovat 82/100. Albumia on kehuttu siitä, että se pysyy uskollisena alkuperäiselle julkaisulle, mutta tuotantoa on parannettu ja Swiftin lauluääni on parantunut. Toisaalta esimerkiksi Rolling Stone ja The Independent kokivat, ettei levytyksessä ole samaa tunnetta kuin alkuperäisessä. Myös aiemmin julkaisemattomat kappaleet saivat ristiriitaisia arvioita, ja muun muassa Variety, Pitchfork ja Slant pitivät niitä muita kappaleita heikompina.
Albumi oli ehdolla parhaaksi countryalbumiksi Billboard Music Awards -gaalassa. Palkinnon voitti Red (Taylor’s Version), Swiftin toinen uudelleen levytetty albumi.
Albumi menestyi myös kaupallisesti. Yhdysvalloissa se nousi Billboard 200 -albumilistan kärkeen. Se oli ensimmäinen listaykkösenä ollut uudelleen levytetty albumi. Albumi nousi listaykköseksi myös Britanniassa, Australiassa, Uudessa-Seelannissa, Kanadassa, Irlannissa ja Argentiinassa. Suomessa se oli parhaimmillaan listasijalla 22. Albumi on myynyt platinaa Australiassa, Uudessa-Seelannissa ja Kanadassa.
Vaikutus

Swift julkaisi seitsemän kuukautta Fearless (Taylor’s Version) -levyn jälkeen toisen uudelleen levytetyn albumin, Red (Taylor’s Version), joka nousi myös listaykköseksi muun muassa Yhdysvalloissa. Swiftin kolmas uusintalevytys Speak Now (Taylor’s Version) julkaistiin heinäkuussa ja neljäs uusintalevytys 1989 (Taylor’s Version) lokakuussa 2023. Kaikki albumit ovat nousseet Yhdysvalloissa listaykkösiksi ja menestyneet hyvin kaupallisesti. Alkuperäisten albumien myynti ja suoratoistokuuntelut ovat vähentyneet uusien versioiden myötä.
Swiftin uudelleen levytettyjen albumien suosio on vaikuttanut musiikkiteollisuuteen. Swiftin oma levy-yhtiö Universal Music Group pidensi uusien artistien sopimuksissa aikaa, jonka aikana kappaleita ei saa levyttää uudelleen ilman lupaa. Toisaalta artisteille maksetaan isompia tekijänoikeuskorvauksia. Laulaja Olivia Rodrigo neuvotteli itselleen oikeudet levytysten master-nauhoihin kiinnitettyään huomiota Swiftin tapaukseen. Projekti on lisännyt tietoisuutta ja keskustelua artistien oikeuksista.
Bryan Adams levytti uudelleen useita hittikappaleitaan projektin inspiroimana.. Useat muut artistit, kuten Ashanti ja Jonas Brothers, ovat suunnitelleet levyttävänsä vanhaa tuotantoaan uudelleen.
Listasijoitukset > Viikottaiset listasijoitukset

| Maa ja lista | Korkein sija |
| --- | --- |
 Alankomaat (Album Top 100): 2
 Argentiina (CAPIF): 1
 Australia (ARIA Charts): 1
 Australia (ARIA Charts, countryalbumit): 1
 Belgia (Ultratop, Flanderi): 3
 Belgia (Ultratop, Vallonia): 8
 Espanja (PROMUSICAE): 3
 Irlanti (OCC, Irish Albums): 1
 Italia (FIMI): 12
 Japani (Oricon): 13
 Japani (Billboard Japan Hot 100): 17
 Kanada (Canadian Albums Chart): 1
 Kreikka (IFPI): 25
 Liettua (AGATA): 14
 Norja (VG-lista): 2
 Portugali (AFP): 2
 Puola (ZPAV): 29
 Ranska (SNEP): 26
 Ruotsi (Sverigetopplistan): 17
 Saksa (GfK) : 45
 Skotlanti (OCC, Skotlannin albumit): 1
 Suomi (Suomen virallinen lista): 22
 Tanska (Hitlisten): 8
 Unkari (Mahasz): 23
 Uusi-Seelanti (Recorded Music NZ): 1
 Yhdistynyt kuningaskunta (OCC): 1
 Yhdistynyt kuningaskunta (OCC, countryalbumit): 1
 Yhdysvallat (Billboard 200): 1
 Yhdysvallat (Billboard, countryalbumit): 1
Listasijoitukset > Vuoden lopun listat

| Maa ja lista | Korkein sija |
| --- | --- |
 Australia (ARIA Charts): 26
 Australia (ARIA Charts, countryalbumit): 5
 Belgia (Ultratop, Flanderi): 134
 Espanja (PROMUSICAE): 79
 Kanada (Canadian Albums Chart): 48
 Portugali (AFP): 68
 Uusi-Seelanti (Recorded Music NZ): 40
 Yhdistynyt kuningaskunta (Britannian albumilista): 92
 Yhdysvallat (Billboard 200): 33
 Yhdysvallat (Billboard, countryalbumit) : 5

| Maa ja lista | Korkein sija |
| --- | --- |
 Australia (ARIA Charts) : 91
 Australia (ARIA Charts, countryalbumit): 6
 Yhdysvallat (Billboard 200): 126
 Yhdysvallat (Billboard, countryalbumit) : 9

| Maa ja lista | Korkein sija |
| --- | --- |
 Australia (ARIA Charts): 45
 Australia (ARIA Charts, countryalbumit): 8
 Belgia (Ultratop, Flanderi): 115
 Yhdysvallat (Billboard 200): 43
 Yhdysvallat (Billboard, countryalbumit) : 9

| Maa ja lista | Korkein sija |
| --- | --- |
 Australia (ARIA Charts): 57
 Australia (ARIA Charts, countryalbumit): 9
 Belgia (Ultratop, Flanderi): 119
 Yhdysvallat (Billboard 200): 81
 Yhdysvallat (Billboard, countryalbumit) : 18
Myyntipalkinnot

| Valtio | Sertifikaatti | Myöntäjä |
| --- | --- | --- |
|  Australia |  platinaa | Australian Recording Industry Association |
|  Espanja |  kultaa | Productores de Música de España |
|  Kanada |  2x platinaa | Music Canada |
|  Puola |  kultaa | Związek Producentów Audio Video |
|  Ranska |  kultaa | Syndicat National de l’Édition Phonographique |
|  Uusi-Seelanti |  2x platinaa | Recorded Music NZ |
|  Yhdistynyt kuningaskunta |  kultaa | British Phonographic Industry |
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Fearless (Taylor’s Version)  | Taylor Swift, Liz Rose, Hillary Lindsey | Christopher Rowe, Swift | 4.01 |  |  |  |  |  |
| 2. | Fifteen (Taylor’s Version)  | Swift | Rowe, Swift | 4.54 |  |  |  |  |  |
| 3. | Love Story (Taylor’s Version)  | Swift | Rowe, Swift | 3.55 |  |  |  |  |  |
| 4. | Hey Stephen (Taylor’s Version)  | Swift | Rowe, Swift | 4.14 |  |  |  |  |  |
| 5. | White Horse (Taylor’s Version)  | Swift, Rose | Rowe, Swift | 3.54 |  |  |  |  |  |
| 6. | You Belong with Me (Taylor’s Version)  | Swift, Rose | Rowe, Swift | 3.51 |  |  |  |  |  |
| 7. | Breathe (Taylor’s Version) (ft. Colbie Caillat)  | Swift, Colbie Caillat | Rowe, Swift | 4.23 |  |  |  |  |  |
| 8. | Tell Me Why (Taylor’s Version)  | Swift, Rose | Rowe, Swift | 3.20 |  |  |  |  |  |
| 9. | You’re Not Sorry (Taylor’s Version)  | Swift | Rowe, Swift | 4.21 |  |  |  |  |  |
| 10. | The Way I Loved You (Taylor’s Version)  | Swift, John Rich | Rowe, Swift | 4.03 |  |  |  |  |  |
| 11. | Forever & Always (Taylor’s Version)  | Swift | Rowe, Swift | 3.45 |  |  |  |  |  |
| 12. | The Best Day (Taylor’s Version)  | Swift | Rowe, Swift | 4.05 |  |  |  |  |  |
| 13. | Change (Taylor’s Version)  | Swift | Rowe, Swift | 4.39 |  |  |  |  |  |
| 14. | Jump Then Fall (Taylor’s Version)  | Swift | Rowe, Swift | 3.57 |  |  |  |  |  |
| 15. | Untouchable (Taylor’s Version)  | Swift, Cary Barlowe, Nathan Barlowe, Tommy Lee James | Rowe, Swift | 5.12 |  |  |  |  |  |
| 16. | Forever & Always (Piano Version) (Taylor’s Version)  | Swift | Rowe, Swift | 4.27 |  |  |  |  |  |
| 17. | Come in with the Rain (Taylor’s Version)  | Swift, Rose | Rowe, Swift | 3.57 |  |  |  |  |  |
| 18. | SuperStar (Taylor’s Version)  | Swift, Rose | Rowe, Swift | 4.23 |  |  |  |  |  |
| 19. | The Other Side of the Door (Taylor’s Version)  | Swift | Rowe, Swift | 3.58 |  |  |  |  |  |
| 20. | Today Was a Fairytale (Taylor’s Version)  | Swift | Rowe, Swift | 4.01 |  |  |  |  |  |
| 21. | You All Over Me (ft. Maren Morris) (From the Vault)  | Swift, Scooter Carusoe | Aaron Dessner, Swift | 3.40 |  |  |  |  |  |
| 22. | Mr. Perfectly Fine (From the Vault)  | Swift | Jack Antonoff, Swift | 4.37 |  |  |  |  |  |
| 23. | We Were Happy (From the Vault)  | Swift, Rose | Dessner, Swift | 4.04 |  |  |  |  |  |
| 24. | That’s When (ft. Keith Urban) (From the Vault)  | Swift, Brad Warren, Brett Warren | Antonoff, Swift | 3.09 |  |  |  |  |  |
| 25. | Don’t You (From the Vault)  | Swift, James | Antonoff, Swift | 3.28 |  |  |  |  |  |
| 26. | Bye Bye Baby (From the Vault)  | Swift, Rose | Antonoff, Swift | 4.02 |  |  |  |  |  |
|  |  |  |  | 106.20 |  |  |  |  |  |
| Deluxe Edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 27. | Love Story (Taylor’s Version – Elvira Remix)  | Swift | Rowe, Swift, Elvira | 3.53 |  |  |  |  |  |
|  |  |  |  | 110.13 |  |  |  |  |  |
Soittajat

Taylor Swift – laulu, taustalaulu
Mike Meadows – banjo, dobro, kitara, 12-kielinen kitara, akustinen kitara, Hammond B3, mandoliini, piano, jouset, syntetisaattori, taustalaulu
Caitlin Evanson – laulu, taustalaulu
Paul Sidoti – akustinen kitara, sähkökitara, taustalaulu
Amos Heller – bassokitara
Matt Billingslea – rummut, kitara, lyömäsoittimet
Max Bernstein – banjo, kitara, sähkökitara, syntetisaattori, vibrafoni
Jonathan Yudkin – viulu
Dan Burns – kitara, lyömäsoittimet
Aaron Dessner – bassokitara, rumpukone, kitara, kosketinsoittimet, lyömäsoittimet, piano
Eric Slick – rummut
Jack Antonoff – bassokitara, rummut, akustinen kitara, sähkökitara, kosketinsoittimet, lyömäsoittimet, syntetisaattori, taustalaulu
Sean Hutschinson – rummut
Mikey Freedom Hart – celesta, rummut, bassokitara, sähkökitara, kosketinsoittimet, pedal steel -kitara, piano
Evan Smith – huilu, saksofoni, syntetisaattori
Elvira Anderfjärd – bassokitara, rummut, kosketinsoittimet, taustalaulu
Maren Morris – taustalaulu kappaleessa ”You All Over Me”
Keith Urban – laulu kappaleessa ”That’s When”
Aiheesta muualla

Fearless (Taylor’s Version) AllMusic-sivustolla
Fearless (Taylor’s Version) Discogs-sivustolla
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Long Live”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Léon Bakst

| Léon Bakst |
| --- | --- |
 Leon Bakstin omakuva vuodelta 1893.
Henkilötiedot
Syntynyt: 27. huhtikuuta 1866 Grodno, Valko-Venäjä
Kuollut: 27. joulukuuta 1924 Rueil-Malmaison
Kansalaisuus:  valkovenäläinen, venäläinen, ranskalainen
Taiteilija
Salanimi:  Léon Bakst
Ala:  taidemaalaus, lavastustaide, pukusuunnittelu
Taidesuuntaus:  symbolismi, jugend
Kuuluisimpia töitä:  Zeuksen salama (Terror Antiquus), 1908
Léon Bakst, valokuva Albert Witzel 1917
Lev Samoilovitš, Leyb-Khaim Izrailevits Rozenberg, myös Rosenberg (ven. Лев Самойлович Розенберг), yleisemmin Léon (Nikolajevitš) Bakst (ven. Лео́н Никола́евич Бакст); (9. toukokuuta (J: 27. huhtikuuta) 1866 Grodno, Grodnon kuvernementti, Venäjän keisarikunta – 27. joulukuuta 1924 Rueil-Malmaison, Haut-de-Seine, Ranska) oli ranskalaistunut valkovenäläinen taidemaalari, lavastaja ja pukusuunnittelija.
Ljubov Pavlovna Tretjakova Gritsenko (1870-1928), taiteilijan vaimo, Léon Bakst 1903
Suku ja koulutus > Yksityiselämä

Léon Bakst oli naimisissa kuvataiteen kerääjä ja filantrooppi Pavel Tretjakovin tyttären, taiteilija N. N. Gritsenkon lesken Ljubov Pavlovna Tretjakova Gritsenkon (1870-1928) kanssa vuosina 1903-1910. Bakst oli kääntynyt Varsovassa luterilaiseen uskoon solmiakseen kristillisen avioliiton. Hän pyysi keisarilta lupaa saadakseen käyttää virallisesti sukunimeä Bakst sukunimen Rosenberg sijaan avioitumisen yhteydessä. Avioliitto Ljubov Gritsenkon kanssa kariutui pian vihkimisen jälkeen, jatkui vielä vuonna 1906 ja loppui lopullisesti vuonna 1907 ennen heidän poikansa Andrein syntymää. Virallinen avioero tuli vuonna 1910. Ljubov Gritsenkolla oli ensimmäisestä avioliitostaan tytär Maria, johon Bakst kiintyi suuresti ja jonka kanssa hän piti yhteyttä kuolemaansa asti. Hänen poikansa Andrei Lvovitš Bakst (1907-1972) oli teatteri- ja elokuvataiteilija. Lokakuun vallankumouksen 1917 jälkeen Bakts auttoi ex-vaimonsa ja poikansa pakenemaan Neuvosto-Venäjältä.
Vuoden 1917 vallankumouksen jälkeen Léonin sisar - kirjailija, runoilija ja kääntäjä Rosalia Manfred - kuoli nälkään Venäjällä vuonna 1918. Hänellä oli poika Albert Manfred, josta tuli kuuluisa historioitsija. Saatuaan uutisen sisarensa kuolemasta Bakst sai hermoromahduksen ja sairastui niin vakavasti, ettei sietänyt valoa, melua tai kosketusta. Hänen palvelijansa Linda käytti tämän tilaa hyväkseen varastaakseen isäntänsä rahat – hän otti itselleen kaikki taloon tuodut työpalkkiot ja uhkaili taiteilijaa pakottaen hänet sisällyttämään testamenttiinsa itsensä ja miehensä. Bakst onnistui lähettämään viestin vaikutusvaltaiselle ystävälle ja suojelijalle, filantrooppi Alice Warder Garrettille (1877-1952), joka auttoi veljelleen ja perheelleen omistautunutta Sophia-sisarta (naim. Kljatško) pelastamaan Léonin. He olivat tavanneet ensimmäisen kerran Pariisissa vuonna 1914, kun rouva Garrett oli diplomaattimiehensä kanssa Euroopassa, ja Bakst luotti Garrettiin pian sekä uskottuna että agenttina.
Taiteellinen ura

Léon Bakstin taide oli 1880-1890- luvuilla hyvin realistista ja hänellä oli läheiset suhteet taideakatemian aikana Vaeltajat-taiteilijaryhmään kuten Mihail Nesteroviin, Viktor Vasnetsoviin ja Valentin Seroviin. Töitten nimet kuten "Arkunkantajat", "Itsemurha" ja "Epäsuhtainen pariskunta" kuvastivat tätä realismia. Vuonna 1890 hän jatkoi opintojaan akvarellimaalari Albert Nikolajevitš Benoisin luona ja tutustui tämän veljeen Aleksandr Benois'hin. 1890-luvun puolivälissä hänestä tuli jäsen kirjailijoiden ja taiteilijoiden muodostamaan yhteisöön nimeltä Nevskin Pickwickit, jonka perustajina olivat Sergei Djagilev sekä Aleksandr Benois, ja tämä yhteisö muodosti myöhemmin Mir iskusstva -nimisen taidesuuntauksen sekä ryhmän.
Vuonna 1889 Bakst perusti yhdessä Sergei Djagilevin kanssa vaikutusvaltaisen aikakauslehden Mir Iskusstva (suom. Taiteen maailma). Lehden sivuilla oli Bakstin grafiikkaa, ja nämä työt kohottivat hänet myös suuren yleisön tietoisuuteen.
Bakst esitteli töitään 1890-luvun alkupuolella akvarellimaalareiden yhdistyksen järjestämissä näyttelyissä. Hän oleskeli vuosina 1891–1892 pitkiä aikoja Euroopassa ja vuodesta 1893 lähtien Pariisissa, missä hän opiskeli Académie Julianissa, mutta vieraili kuitenkin usein Pietarissa. Hän oli Pariisissa myös Jean-Léon Gérômen studion ja Albert Edelfeltin oppilaana.
Vuonna 1897 Bakst lähti rakkaussuhteensa epäonnistuttua Pohjois-Afrikkaan, jossa saadut vaikutteet herättivät hänen kiinnostuksensa Lähi-Itään ja orientalismiin. Vuonna 1907 matka Kreikkaan, jossa hän tutustui myös arabialaiseen ja turkkilaiseen kulttuuriin, jätti pysyvät jäljet hänen taiteeseensa.